fi en fi fi fi fi fi fi en fi fi fi fi fi fi fi fi fi en fi fi fi fi fi fi it nl nl fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ro fi de it ceb de sl bg ro bg ilo bg de cs bg de fi zh ceb fi sl bg fi ro bg fi sl bg fi ro fi fi zh ceb fi sl fi fi de ceb fi zh ceb fi sl bg fi fi it fi fi fi fi fi fi fi fi en en fi fi ro fi de it ceb de sl bg ro bg ilo bg de cs bg de fi zh ceb fi sl bg fi ro bg fi sl bg fi ro fi fi zh ceb fi sl fi fi de ceb fi zh ceb fi sl bg de de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi pt fi en en es es en fi fi nl ca fi en fi fi fi en fi fi fi fi fi fi fi en fi fi en fi en fi fi et fi
seurojentalon ja miinan montun vuokraus
MIINAN MONTUSSA tankataan huumoria niin maan…persoonallisesti!
Miinan Monttu on kesäinen kulttuurikeidas luonnonhelmassa, Hausjärven Turkhaudalla. Pieni kylä Ryttylän kupeessa henkii historiaa. Kylä on jo vuosisatojen ajan ollut tunnettu markkinapaikka, pitipä aikanaan hevosvetoisen rautatienkin kulkea Turkhaudan lävitse. Turkhaudan seurojentalolle keskittyy edelleen useiden yhdistysten monipuolista harrastustoimintaa.
Kesäteatteria Turkhaudalla pyörittää Nuorisoseura Silmu, joka on perustettu jo vuonna 1909. Aktiivisen seuran historian lehdiltä löytyy monen monituiset teatteriesitykset, iltamat ja retket sekä erilaisia julkaisuja. Toiminta on pääasiassa talkootyötä, johon osallistuu kymmeniä ahertajia vuosittain. Yhteistyö Piirivuoren kyläyhdistyksen sekä Pallomahojen kanssa on tärkeä osa toimintaa.
Miinan montussa esitettiin kesäteatteria ensimmäisen kerran vuonna 1994. Aluksi näyteltiin avaran taivaan alla (=säiden armoilla) ja istuimina toimivat halkaistut puhelintolpat. Vuosien myötä Miinan monttua on remontoitu ja ehostettu urakalla. ”Miinan myssyn” eli katsomon ja esiintymislavan päälle ulottuvan katoksen pinta-ala on 650 neliömetriä ja sen harja nousee yli 11 metrin korkeuteen. Penkit on nykyään numeroitu ja katsomoon mahtuu noin 450 henkilöä.
Uusinta uutta on Miinan Näkäräinen, eli anniskeluravintola. Miinan Näkäräinen sekä Piirivuoren Puhvetti ovat avoinna aina yhden tunnin ennen esitysten alkua sekä väliajalla.
Tankki täyteen saa riemumielen lentoon ja nauruhermot hersymään
Miinan montun kesäteatteri on polkaistu taas käyntiin! Niinpä kesällä 2022 nähdään Neil Hardwickin ja Jussi Tuomisen kirjoittama ratkiriemukas komedia Tankki täyteen, jossa asiat ovat yksinkertaisia, maailma ymmärrettävä ja ihmiset vilpittömiä. Tankki täyteen on yksi Suomen kaikkien aikojen katsotuimmista ja menestyksekkäimmistä komediasarjoista.
Vilenin huoltoasemalla sattuu ja tapahtuu siitä huolimatta, että asiakkaita ei juurikaan käy. Asiakaskadon syynä on uusi ohikulkutie, ja uudelta tieltä ei enää pääse Vilénien huoltamolle. Sulon vakiovastaus huoltamon, ja monen muunkin hiukan epäonnistuneen ostoksen suhteen kuuluu aina ”ostin, kun sain halvalla!”.
Vilénien huoltamolla arjen harmaus kasvaa toisinaan hullunkurisiin mittoihin, kun Sulon ja Emilian aikamiespoika Juhana, baariapulainen Ulla, rovasti ja huoltamon kanta-asiakas kyläpoliisi Reinikainen tuovat omat öljyläikkänsä ihmissuhteisiin. Sulo haluaa kirjailijaksi, Emilia arvostusta ja Juhana pois koko paikasta. Toteutuvatko toiveet vai ei?
Miinan montussa esitettiin Tankki täyteen-Maallamuuttajat vuonna 2017, nyt pääsemme yhdessä tarinan alkulähteille, sen ensimmäiseen osaan!
Kari Tuominen Konstaapeli Reinikainen
Minna Nurkka Pirkko, Kuoron johtaja/Kerttu, Pilsnerinainen
Helena Hajanti Sinikka Pallas, Bööna, Pilsnerinainen
Veli Peurala Hessu, Simo, Bensamies, Kuorolainen, Pilsnerimies
Juhani Ahtinen Kari Pallas, Rengasmies, Kuorolainen, Hinurikuski, Pilsnerimies
Milja Luokkakallio Tyttö, Terttu, Bööna, Kuorolainen
Alkuperäinen käsikirjoitus: Neil Hardwick ja Jussi Tuominen
Näyttämösovitus tv-sarjasta: Antti Viitamäki
Äänisuunnittelu: Sanna Saarela, Joonas Ylänne
Puvustus: Tiina Leiskamo, Kati Saari
Maskeeraus- ja peruukkisuunnittelu: Hanne Rintanen
Lavastuksen suunnittelu: Marko Karvonen
Lavastuksen toteutus: Marko Karvonen ja Silmun talkooväki
Valo- ja ääniajo: Joonas Ylänne, Seppo Erkkilä, Arttu Koponen, Juho Taipale
Tarpeisto: Riikka ja Eino Salmi
Graafinen suunnittelu: Eva Lindblom
Valokuvaus: Anu Juuri, Mikko Jauhiainen ja Mari Luokkakallio
Lipunmyynti: Johanna Alastalo, Kaisa Pullinen ja tiimi
Miinan Näkäräinen / anniskelu: Laura Ahonen ja tiimi
Puffetti: Piirivuoren kyläyhdistys ry
Tuottajat: Eva Lindblom ja Tiina Leiskamo
Tuotanto: NS Silmu ry
Näytelmän oikeuksia valvoo Suomen Näytelmäkirjailijat ja Käsikirjoittajat ry
Jos Jumala olisi halunnut meidän käyttävän kenkiä, hän olisi luonut ihmiselle kaksi jalkaa.
Olisi pitänyt tulla kimppakyydillä
TANKKI TÄYTEEN 2022 ESITYSPÄIVÄT:
Voit ostaa liput helposti netistä: www.netticket.fi/miinanmonttu tai kipaisemalla kaupoilla Riihimäen Pienessä Lelukaupassa tai Hyvinkään Villatehtaalla.
Katsomokartasta näet paikkanumeroinnit. Niinpä pääset varaamaan itsellesi mieluisimman paikan.
Voit ostaa lipun myös paikanpäältä Miinan Montun lippuluukulta, paitsi jos näytös on loppuunmyyty. Siksi suosittelemme hankkimaan lipun etukäteen.
Miinan montussa voit maksaa sekä käteisellä että kortilla.
Mikäli sinulla on Vapaalippu, varaathan istumapaikkasi etukäteen ja kuljethan näytökseen saapuessasi lippuluukun kautta.
LIPPUJEN HINNAT KESÄLLÄ 2022
Peruslippu kustantaa 25€. Saat lipun alennettuun hintaan (20€), mikäli olet eläkeläinen, opiskelija, varusmies, työtön tai yli 7-vuotias lapsi.
Liikuntarajoitteisen avustajana pääset aina ilmaiseksi näytökseen.
Uudistettu ja esteetön eturivi on varattu liikuntarajoitteisille ja saattajan kanssa saapuville. Inva-kuljetus voi ajaa näyttämön eteen jättämään asiakkaat. Mikäli käytät apuvälineitä, kuten rollaattoria tai pyörätuolia, avustajasi pääsee maksutta sisään.
Esteettömät paikat varataan AINA puhelimitse p. 050 913 5640 tai sähköpostitse: miinanmonttu@gmail.com
Mikäli ryhmässäsi on vähintään 20 henkilöä, voit ostaa ryhmälippuja, jolloin yhden lipun hinta on 20€. Eläkeläisalennus ryhmälle on 10%.
Ryhmäliput varataan AINA puhelimitse p. 050 913 5640 tai sähköpostitse: miinanmonttu@gmail.com
Voit etukäteen varata ryhmälle myös tarjoiluja näytöksen alkuun taikka väliajalle.
Force majeure -esteen vuoksi Miinan monttu saattaa joutua perumaan näytöksen. Sellaisessa tapauksessa vaihdamme liput toiseen sinulle sopivaan näytökseen tai palautamme rahat lippua vastaan (poislukien NetTicketin palvelumaksut). Muita mahdollisesti aiheutuvia kuluja Miinan monttu ei korvaa. Lippujen vaihdot ja palautukset tulee tehdä kuukauden kuluessa perutusta esityksestä.
Olemme yhteydessä kaikkiin lippuja ostaneisiin sekä varanneisiin. Varmistathan, että meillä on sellaiset yhteystiedot, josta sinut tavoittaa myös iltaisin ja viikonloppuisin.
Miinan monttu sijaitsee aivan Turkhaudan keskustassa, vastapäätä Turkhaudan Seurojentaloa. Seurojentalon osoite on Turkhaudantie 2, Turkhauta, Hausjärvi. (HUOM! Seurojentalon virallinen osoite Hausjärventie 1614 saattaa viedä navigaattorilla n. 200 m liian pitkälle Turengin suuntaan.)
Turkhaudalta on 3km Ryttylän juna-asemalle ja naapurikaupunki Riihimäki sijaitsee n. 10km päässä.
Miinan montulla on aina paikoituksenohjaus. Autot pysäköidään seurojentalon pihalle sekä lähialueille. Mikäli kyydissäsi on invapaikoille tulevia, saat tarkemmat ajo-ohjeet paikoituksen ohjaajilta.
Kimppakyydit ovat erittäin suositeltavia ja Miinan montulle on mukava tulla myös polkupyörällä! Julkiset liikenneyhteydet ovat valitettavan huonot iltaisin ja viikonloppuisin.
Poistu moottoritieltä (kolmostie) Tervakoski/Ryttylä -rampista ja aja tietä 2896 kohti Ryttylää (n. 4 km). Aja Ryttylän ohi n. 3 km ja kunnes tulet Turkhaudalle ja tielle 290, jolloin olet perillä. Seuraa risteyksessä ajo-opasteita.
Ajo-ohje idästä Lahden suunnasta
Aja kantatietä 54 kohti Riihimäkeä. Käänny oikealle tielle 290 (kyltti: Janakkala 23, Ryttylä 10). Aja 290-tietä noin 6,5 kilometriä ja olet perillä. Seuraa risteyksessä ajo-opasteita.
MIINAN NÄKÄRÄINEN – Anniskelualue K-18
Miinan montussa lisätunnelmaa tuo uusi anniskelualue eli Miinan Näkäräinen. Näkäräisestä saat virkistäviä alkoholituotteita moneen janoon: Ennen näytöstä voit käydä seurueesi kanssa nauttimassa kuohuvat tai väliajalla seurustelemassa huurteisen tuopin äärellä.
Näkäräinen palvelee asiakkaita 1h ennen näytöksiä sekä väliajalla. Kortti käy.
Kesäteatteri on elämys kaikille aisteille! Miinan montussa katsojia palvelee mainio Puhvetti, jossa on tarjolla kotona leivottua pullaa sekä kahvia, hellyydellä haudutettua teetä, makeisia ja grillattua A-luokan makkaraa kaikilla mausteilla. Juomavalikoimasta löytyy pillimehuja sekä limonadeja.
Puhvetti palvelee asiakkaita 1h ennen näytöksiä sekä väliajalla.
Voit varata ryhmälippuja varatessasi myös väliaikatarjoilut etukäteen. Ryhmävarauksen voit tehdä, mikäli ryhmässäsi on vähintään 20 henkilöä.
Ryhmät saavat 20 %:n alennuksen kokonaissummasta, kun varaus vahvistetaan ja maksetaan viikkoa ennen näytöstä. Vähintään 10:n hengen ryhmät voivat varata kahvitarjoilun etukäteen ja tilaus voidaan maksaa laskulla ennakkoon tai paikan päällä. Ryhmän koko tulee kuitenkin vahvistaa kolme päivää ennen näytöstä.
Puhvetissa voit maksaa myös kortilla.
Puhvetista vastaa Piirivuoren kyläyhdistys ry – www.piirivuori.net
Asiakkaiden käytössä on kolme ekovessaa Miinan montussa sekä Silmun seurojentalolla vesivessat. Seurojentalolta löytyy esteetön vessa, joka sopii siis myös liikuntarajoitteisille.
Create a website or blog at WordPress.com
Already have a WordPress.com account? Log in now.